Diari Oficial de la Generalitat Valenciana


Sumari del DOGV 7526, del 15-05-2015 (2015/4307)

Notificació de la sentència dictada en el juí verbal número 350/2014.
---------------------------------------------------------------------

### Dades del document

Número de DOGV
:   7526

Data del DOGV
:   15-05-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/4307


Organisme emissor
:   Jutjat de Primera Instància Número 1 de València

Tipus de document
:   Edicte

Notificació de la sentència dictada en el juí verbal número 350/2014. [2015/4307]  
Juí verbal 350/2014  
De: Empresa Mixta Valenciana de Aguas, SA, Emivasa.  
Procuradora: M. Gloria Benlloch Soriano.  
Contra: Rafael Francisco Peris López.  
En el present procediment verbal seguit a instàncies de l'Empresa Mixta Valenciana de Aguas, SA, Emivasa, contra Rafael Francisco Peris López s'ha dictat la sentència que, literalment, és com seguix:  
  
  
«Sentència número 289  
Jutge que la dicta: Juan Carlos Mompó Castañeda.  
Lloc: València.  
Data: 17 de novembre de 2014  
Demandant: Empresa Mixta Valenciana de Aguas, SA, Emivasa.  
Advocat: José Morata Aldea.  
Procuradora: M.ª Gloria Benlloch Soriano.  
Demandat: Rafael Francisco Peris López.  
  
Antecedents de fet  
Primer. Per la referida part actora es va presentar la demanda origen de les presents interlocutòries en què sol·licitava que es dictara sentència, per la qual es declare resolt el contracte de subministrament i manteniment de comptador en què es troba subrogat el demandat, condemnant-lo a pagar la suma de 546,15 euros més els interessos legals des de la interposició de la demanda, i a permetre a l'entitat demandant l'entrada en l'habitatge referit i, a falta d'això, que es constituïsca la comissió judicial, en el dia i hora que a este efecte s'assenyale, perquè per personal tècnic de la part actora es procedisca a la privació del subministrament i retirada del comptador. Tot això, amb expressa imposició de costes.  
Segon. Convocades les parts a juí, es va intentar la citació del demandat en el domicili siti a València, al carrer del Mestre Bellver, 10-3a, primer per correu certificat amb justificant de recepció i després a través del servici comú de notificacions i embargaments, resultant infructuós, per la qual cosa prèvia consulta per a esbrinar altres domicilis, es va tornar a intentar al carrer del Mestre Valls, número 4, escala 1, porta 5, també per correu certificat amb justificant de recepció, i després a través del servici comú de notificacions amb el mateix resultat infructuós, per la qual cosa novament es va disposar en providència de 16 de juliol citar el demandat al domicili siti al carrer del Mestre Valls, número 42, 5 i, subsidiàriament, als carrers del Pintor Rafael Solbes, número11, 7 i del Mestre Bellver, 10, 3, resultant negatiu i tornant a intentar la citació amb habilitació d'hores, resultant novament negativa i ad cautelam per edictes, citació que es considera valida. El demandat no hi va comparéixer, per això va ser declarat en rebel·lia processal. Després de ratificar-se el demandant es va rebre el pleit a prova en què l'actora va proposar documental per reproduïda, admetent-se, i una vegada practicada la prova proposada van quedar definitivament les interlocutòries concluses per a sentència.  
Tercer. En la tramitació del present litigi s'han observat les prescripcions legals.  
  
Dispositiva  
Que estime íntegrament la demanda formulada per la procuradora dels tribunals M.ª Gloria Benlloch Soriano, en nom i representació de l'entitat Emivasa, contra Rafael Francisco Peris López, he de declarar i declare resolt el contracte de subministrament i manteniment de comptador en què es troba subrogat el demandat, condemnant-lo a pagar la suma de 780,83 euros més els interessos legals des de la interposició de la demanda respecte de la quantitat de 546,15 euros, mentres que la resta, els de l'article 576 de la Llei d'Enjudiciament Civil des de la sentència, i a permetre a l'entitat demandant l'entrada en la referida vivenda i, a falta d'això, es constituïsca la comissió judicial, en el dia i hora que a este efecte s'assenyale, perquè personal tècnic de la part actora es procedisca a la privació del subministrament i retirada del comptador. Tot això, s'imposen les costes expressament a la part demandada.  
  
Mode d'impugnació: recurs d'apel·lació en el termini de 20 dies, des de la notificació d'esta resolució davant d'este tribunal, per mitjà d'un escrit en el qual haurà d'exposar-se les al·legacions en què es base la impugnació, a més d'esmentar la resolució contra la qual s'apel·la i les decisions que s'impugnen.  
Així ho acorda i firma el jutge.»  
  
I atés que el demandat, Rafael Francisco Peris López, es troba en parador desconegut, s'expedix este edicte pel secretari Miguel Ángel Martínez Martínez a fi que li valga de notificació en forma.  
  
  
València, 17 de novembre de 2014.- El secretari judicial: Miguel Ángel Martínez Martínez.